Oficiālais Vēstnesis L 352 , 28/12/1974 Lpp. 0043 - 0044

Speciālizdevums somu valodā: Nodaļa 3 Sējums 6 Lpp. 0035

Speciālizdevums grieķu valodā Nodaļa 03 Sējums 11 Lpp. 0131

Speciālizdevums zviedru valodā: Nodaļa 3 Sējums 6 Lpp. 0035

Speciālizdevums spāņu valodā: Nodaļa 03 Sējums 8 Lpp. 0065

Speciālizdevums portugāļu valodā Nodaļa 03 Sējums 8 Lpp. 0065



Padomes direktīva (1974. gada 9. decembris), ar ko groza Direktīvu 68/193/EEK par vīnogulāju veģetatīvās pavairošanas materiāla tirdzniecību (74/648/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Asamblejas atzinumu [1], ņemot vērā Ekonomikas un sociālo lietu komitejas atzinumu [2], tā kā tālāk norādīto iemeslu dēļ būtu jāgroza daži Padomes 1968. gada 9. aprīļa Direktīvas Nr. 68/193/EEK [3] par vīnogulāju veģetatīvās pavairošanas materiāla tirdzniecību, kas grozīta ar Direktīvu Nr. 71/140/EEK [4], noteikumi; tā kā būtu jāpaskaidro Direktīvas Nr. 68/193/EEK darbības joma; tā kā dalībvalstīm ir jābūt pilnvarotām nošķirt standarta pavairošanas materiālu, pamatojoties uz dažādiem kvalitātes kritērijiem; tā kā dažiem reģioniem ir priekšrocības konkrētu apstākļu ziņā, kas ir tik labvēlīgi pavairošanas materiāla attīstībai, ka attiecīgajai dalībvalstij būtu jāļauj noteikt izņēmumus attiecībā uz to teritorijā gatavotā un tirgotā pavairošanas materiāla garumu; tā kā direktīvas piemērošana var apgrūtināt importu noteiktās dalībvalstīs, jo dažas no tām pieprasa importētājiem sniegt atšķirīgas ziņas; tā kā tādēļ būtu jāsaskaņo šīs ziņas; tā kā pielikuma grozījumi ir paredzēti galvenokārt, lai ļautu piemērot minēto direktīvu, un tāpēc tie būtu jāpieņem saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas noteikto kārtību; tā kā vīnogulāju audzēšanai un pavairošanas materiāla tirdzniecībai dalībvalstī var būt minimāla ekonomiska nozīme; tā kā tādēļ attiecīgajai dalībvalstij būtu jābūt iespējai tikt atbrīvotai no lielākās daļas minētās direktīvas noteikumu, IR PIEŅĒMUSI ŠO DIREKTĪVU. 1. pants Ar šo Direktīvu Nr. 68/193/EEK groza šādi. 2. pants 1. pantu aizstāj ar šo: "Šī direktīva attiecas uz vīnogulāju veģetatīvās pavairošanas materiālu (še turpmāk "pavairošanas materiāls"), ko tirgo Kopienas teritorijā." 3. pants Direktīvas 3. pantam pievieno šādu 1.a punktu: "1.a Dalībvalstis drīkst iedalīt 2. pantā uzskaitīto kategoriju "standartmateriāls" klasēs, kas atbilst īpašiem nosacījumiem. Šos īpašos nosacījumus, nosaukumu vai termiņu drīkst noteikt saskaņā ar 17. pantā izklāstīto kārtību." 4. pants 3. panta 4. punktam pievieno šādu c) daļu: "c) atļaut dalībvalstīm neatkarīgi no II pielikuma III daļas 1.B un 2.B punkta samazināt minimālos noteiktos pavairošanas materiāla garumus, kas paredzēts sagatavošanai un tirgošanai dažās teritorijās, kur šāda atļauja ir attaisnojama ar īpašiem augšanas apstākļiem." 5. pants 1. Minētās direktīvas 11. pants kļūst par 11. panta 1. punktu. 2. Minētās direktīvas 11. pantam pievieno šādu 2. punktu: "2. Dalībvalstis veic visus vajadzīgos pasākumus, lai nodrošinātu, ka, tirgojot veģetatīvās pavairošanas materiālu, kura izcelsme ir citā dalībvalstī vai trešā valstī, kompetentām iestādēm tiek sniegtas šādas ziņas: a) suga (botāniskais apzīmējums), b) šķirne un, pēc vajadzības, klons; attiecībā uz apsakņotiem potzariem šīs ziņas sniedz gan par potcelmiem, gan atkārtoti potētiem potzariem, c) kategorija, d) pavairošanas materiāla raksturs, e) ražošanas valsts un oficiālā pārbaudes iestāde, f) nosūtīšanas valsts, g) importētājs, h) materiāla daudzums. Šo ziņu sniegšanas veidu drīkst noteikt saskaņā ar 17. pantā izklāstīto kārtību." 6. pants 17.a pantu aizstāj ar šo: "17.a pants Lēmumus par grozījumiem, kas jāizdara pielikumos, ņemot vērā zinātnes un tehnikas attīstību, pieņem saskaņā ar 17. pantā noteikto kārtību." 7. pants 18.a pantu aizstāj ar šo: "18.a pants Saskaņā ar 17. pantā izklāstīto kārtību dalībvalsti drīkst pēc tās lūguma pilnīgi vai daļēji atbrīvot no pienākuma piemērot šo direktīvu, tomēr izņemot 12. panta 1. punktu un 12.a pantu, ja vīnogulāju audzēšanai un pavairošanas materiāla tirdzniecībai tās teritorijā ir minimāla ekonomiska nozīme." 8. pants IV pielikuma A daļas a) punkta 2. apakšpunktu aizvieto ar šo: "2. Personas, kas atbild par noslēgšanu, vārds un adrese vai identifikācijas numurs." 9. pants Dalībvalstīs, vēlākais, līdz 1976. gada 1. jūlijam stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. 10. pants Šī direktīva ir adresēta dalībvalstīm. Briselē, 1974. gada 9. decembrī Padomes vārdā — priekšsēdētājs Ch. Bonnet [1] OV C 2, 9.1.1974., 66. lpp [2] OV C 8, 31.1.1974., 19. lpp [3] OV L 93, 17.4.1968., 15. lpp [4] OV L 71, 25.3.1971., 16. lpp --------------------------------------------------